# Met Kopwene Fori ika pwe Ka Ekkieki Pwe A Wor Kawaten Semirit

Kawaten semirit a kan ew fokkun ngawen osupwang. [An Oregon we annukun Fisin Chok Repotin Kawaten Semirit](https://www.oregon.gov/DHS/ABUSE/Pages/mandatory_report.aspx) a aweweni ew fisin chok chon repotini pwe ekkena “*chon angangen ren ew ren meinisin ika pusin an emon mwich a kan awora angangen aninis ika fofor kena ir ra riri ngeni semirit kena*.” Wewen ena pwe chon angangen sukun me pwan minapen ofes kena repwene kan fofori chok ren ar repwene repotini ekkiekin kawaten semirit non fansoun ese nifinifin.

## Meta kawaten semirit?

Mei wor chomong sakonon sakkun[kawaten semirit](https://www.nspcc.org.uk/what-is-child-abuse/types-of-abuse/). Ekkewe iteiten napenon sakkun kawet kena mi pachenong:

* **Kawaten non imw:** ekkena sakkun ese nifinifin ren afeiengaw, anuwenuw, nemenemeno ika napenapen anuwanon*nefinen aramas kena non ew nefiner fengen*. Akawet a kan tongeni epwene memef, ngeni inis, nisouu ika psychological usun chok:
  + Afonu, wichi, chepeti, poku ika fiki.
  + Afeiengawen nisouu, afeiengawen nisouu ngeni emon, rape ika incest.
  + Napenapen nemenem mi pachenong esapw mut ngeni emon an epwe towow seni ewe imw ika kori pwan ekkoch kena.
  + Anuwokusu an epwe nieno ika afeiengawa pwan emon aramas ika nour maan.
  + Eisini pwan emon pwe epwe fori fofor kena ir mi ngaw ika asaweno.
* **Akawaten inis ika nisouu:** nupwen emon a kan afeiengawa ika ameteki emon semirit won pusin mochenin. Ren awewe:
  + Wichi fiti poun kena, kumwochun kena ika mettoch kena.
  + Afonu, posapei, achechecheni, aturano ika chepeti.
  + Kuuw, nomwuti, akara ika fiki.
  + Afeiengawen nisouu, afeiengawen nisouu ngeni emon, rape ika incest.
  + Pwunu chuun kena.
  + Tuuno ika poisonino.
* **Kawaten memef ika psychological:** mi fitinong ewe sopwesopwenon tumunungawen memef ren emon semirit. A kan tongeni napeno weiresin ar repwe kuuna seni kawaten non imw ika inis.

Sakkun kawaten memet kena mi pachenong:

* + Anuwenuwa, asawa, apwas ngeni ika iteiten nanengaw usun.
  + Aiita ngeni emon semirit it kena ika iteiten forir pwe ekkewe masowen ren atakirikir kena.
  + Tipingeni, fori pwe ii popun ika nounou kapasen atakirikir ren ekkiekin ren afeiengawa.
  + Pwureingawei emon semirit ika kose kan asisina awukukur kena.
  + Apwarano emon semirit ngeni sakkun kena mei mefingaw ngenir ika fofor kena usun chok wuunun safeingaw, foforun nisou ika kawaten/afeiengawen non imw.
  + Mori pwe emon semirit epwene fori napenapengaw kena.
  + Nikitano, tumunungawei, ika kose kan anisi maritan inisir, nein mwichen aramas me pwan memef.
  + Ese kan mochen mut ngeni semirit kena ar repwe angei chiener kena ika chufengen ngeni chon non family kena ika aramas watte kena ra nukur.
  + Ese kan awora ngeni emon semirit fiti ekkena eochun ponusefan, apechakuna ngeni, tumunun ika eochun memefin inis kena.
  + Anuwenuwen memef me pwan anuwenuweno won cyber.
  + Apechakuna ngeni emon semirit an epwe fitinong non fofor kena ra atai annuk mi pachenong ewe wuunun safeingaw kena ika sakaw.

### Pwan ekkoch sakkun kawet kena

Pwan pachengeni ekkewe wunungat akaewin sakkun ren kawet kena, mei wor chomong pwan ekkoch sakkun kena ren kawet mi pachenong foforingawen nisouu, tumunungawen tumun, tumunungaweno me pwan angawano me pwan kamon ika amomonon emon aramas a kukun seni ier 18.

## Met ekkewe iteiten sainin ren kawaten semirit?

Ekkewe sainin kawet ra kan sakopat, me pwan rese kan iteiten tongeni kuuner. Ir ra tongeni pachenong:

* Feiengawen inisin kena usun chok pwonon kena, pokupok kena, ika kaar kena ina resapw seni accident.
* Nonineng, mefingaweno ika ekkiekin pusin nieno kena, akot kena ika fofor kena.
* Weiresinon non sukun kena, osupwangen an awenewena ekkiekin, ese tongeni awasano asaimen kena.
* Napenapengawen nein aramas usun chok napenon an song kena, tonong non fiu kena, kapasengawen fiu, katan pisek, me pwan sona.
* Pwono, ewuuno, pwununon ika pwunun chuun kena, fiki kena, kaaren kena, maaken kuukun kena ika pwetinon.
* Semwen iteiten usun chok mefingawen amwonun, metekin mekuren kena me pwan colds.
* Kuuten an aramas repwe nenengeni.
* Chuchu non bed, weires ne mour ika tanengaweno kena.
* Fokkun ngawenon an atowow seni mwichen aramas me/ika an ese tongeni epwe kapas.
* An ese wor an netipeochun ika pusin apechakuna ngeni.
* Weires ne fofor ngeni ika apechakuna an nemeni memefien.
* Fofor non sakkun ier kena ina ra kan napeno wewen ngeni semirit ra kukun seni non ierir.
* A kan weiresino ren an epwe apoputani ika tumunu nefinen kena ngeni aramas.
* Osupwangen ngasengasen kena, mwuus, ese pechakun ika seizures kena.
* Wuunun safeingaw, sakaw ika marijuana.

## Met kopwene fori ika pwe emon semirit ika enuwon me fopun a apwarano kawet

Ika pwe emon semirit ika enuwon/fopun a apwarano pwe ewe at, nengin ika ir a kan fis ngenir kawet a kan auchea eom kopwene:

* Kopwe ekkieki usun eom kapas kena, fofor kena me pwan wununun inisum pwe ina esapw pwarano eom apung ngeni, kose afatano, asopwano ika fokkun kose mefieoch.
* Fokkun awusening fichi me pwan ekkieki ngeni met ir ra kan era.
* Apechakuna ngenir pwe en ka kan fokkun ekkieki usun ar we poraus.
* Asinei ngenir pwe ar erenuk a kan ewe pungun mettoch repwe fori.
* Erenir pwe ena esapw mwanir.
* Aweweni met kopwene fori murin.
* Repotini met ewe semirit a kan erenuk non mutirin fansoun ka tongeni.
* Kosapw ponungeni ewe chon kawet ra tipingeni.
* Kuut aninis seni chiener me pwan mwichen aramas ika pwe ka mochen eom kopwene kakapas fengen usun met a fis ngonuk non pinepineno.

Chechemeni, en kosapw fen fori eom kopwe pwarata pwe kawet a kan fisino.

### Io kopwene kori

* Ika pwe ka ekkieki pwe emon a kan feiengaw iei, ika a kan nom non feiengaw mutir ne kori 911.
* Kori ewe Oregon Department of Human Services fonen aninis ese wor mon 855-503-7233.
* Repotini kawaten semirit ngeni ew ofes non nenieom ren ewe Department of Human Services (DHS), ika ew ofesin polis departmen non nenieom, Oregon State Police, county sheriff, ika county juvenile department.

## Nenien aninis kena

* [Met ka kan tongeni fori usun kawaten semirit?](https://sharedsystems.dhsoha.state.or.us/DHSForms/Served/de9061.pdf) - Amwen seni ewe Oregon Department of Health Services.
* [FAQ won epwe fis chok repotin non Oregon.](https://www.oregonmetro.gov/sites/default/files/2018/11/02/employee-policies-COO-MERC-mandatory-reporting-FAQ-OMA-01212014.pdf)